stanford-oval/wikipedia huggingface dataset:
Olavi Liekoski

Helmer Olavi Liekoski (alk. Lindfors; 30. joulukuuta 1910 Helsinki – 22. lokakuuta 1990) oli suomalainen nyrkkeilijä ja urheilutoimittaja. Hän käytti kirjoittajana nimimerkkejä Olu ja Olaus.
Liekoski voitti nyrkkeilyssä Suomen mestaruuden vuosina 1932 ja 1936. Hän otteli vuonna 1937 maaottelussa Ruotsia vastaan. Vuosina 1934–1939 hän toimi Helsingin Voimailijoiden ja Kadettikoulun nyrkkeilyvalmentajana.
Liekoski on toiminut avustajana Suomen Urheilulehdessä vuosina 1933–1946, Uudessa Suomessa vuosina 1933–1948, Suomen Tietotoimistossa vuosina 1947–1950 sekä Ulkoilu ja urheiluväline -lehdessä vuodesta 1962. Hän on toimittanut Helsingin Voimailijoiden 50-vuotisjuhlajulkaisun ja kirjoittanut Urheilun pikkujättiläisen nyrkkeilyosuuden.
Liekoski on toiminut Suomen Jääkiekkoliiton ja Suomen Pesäpalloliiton sihteerinä vuosina 1947–1950, Suomen Nyrkkeilyliiton hallituksen jäsenenä vuosina 1937–1938 sekä Keilakerho Neekerien puheenjohtajana vuosina 1954–1960.
Nuotiolaulu

Nuotiolaulu tai iltalaulu on leirinuotion äärellä iltaisin yhteislauluna laulettava leirilaulu, sävyltään usein rauhallinen ja kaihoisa. Nuotiolaulujen ja muiden leirilaulujen perinnettä ovat pitäneet yllä partioliike, seurakuntien leiritoiminta ja muu nuorten vapaa-ajan leiri- ja retkeilytoiminta. Reippaampia leirilauluja lauletaan muissakin tilanteissa kuin iltanuotion rauhallisessa tunnelmassa.
Nuotiolaulut ovat yleensä melko helppoja sekä laulaa että säestää kitaralla, harmonikalla tai muulla leirioloihin soveltuvalla soittimella. Perinteisten kaihoisten nuotio- ja leirilaulujen ohella nuotiolla voidaan yhteislauluna käyttää myös hengellisiä lauluja, kansanlauluja, lastenlauluja ja balladimaisia folk-, country- ja rock-kappaleita.
Suomessa suosittuja nuotiolauluja

Puolalainen nuotiolaulu (Jerzy Braun 1918, ”Meill’ on metsässä nuotiopiiri...”)
Iltanuotiolla (Martti Piha 1958, ”Tuli räiskyy nuotiossa, savu hiljaa leijailee...”)
Nuotio syttyy (Nuotio syttyy, nuotio palaa, nuotio lämmittääpi...”)
Leiri-illan rauha (sävel Tom Springfieldin ”I'll Never Find Another You”, san. Asko Rantti, ”Leiri-illan rauhan vain silloin ymmärtää...”)
Rakovalkealla (Reino Helismaa 1950)
Päivänsäde ja menninkäinen (Reino Helismaa 1949)
Tää ystävyys ei raukene (Auld Lang Syne)
Ilta pimenee (trad., ”Ilta pimenee, tulen liekkimme tietä valaisee...)
Aiheesta muualla

The 50 greatest campfire songs of all time (pääosin folk-, country- ja rocklauluja) (englanniksi)
Olle Gunneriusson

| Mitalit> Maa:   Ruotsi.Miesten ampumahiihto.MM-kilpailut  | Mitalit> Maa:   Ruotsi.Miesten ampumahiihto.MM-kilpailut  | Mitalit> Maa:   Ruotsi.Miesten ampumahiihto.MM-kilpailut  | Maa:   Ruotsi> Miesten ampumahiihto. |
| --- | --- | --- | --- |
|  Kultaa | Saalfelden 1958 | Joukkuekilpailu |  |
|  Hopeaa | Saarfelden 1958 | 20 km |  |
Olle Gunneriusson (26. elokuuta 1924 – 26. marraskuuta 1982) oli ruotsalainen ampumahiihtäjä. Hän edusti seuratasolla Hammerdals IF:ää.
Gunneriusson osallistui vuoden 1958 MM-kisoihin, joissa hän sai hopeaa 20 kilometrin matkalta. Kyseisissä kisoissa Ruotsi voitti joukkuekilpailun, jossa maan neljän parhaan kisaajan ajat laskettiin yhteen joukkueen tulokseksi. Gunneriusson oli ollut samana vuonna maansa mestaruuskisojen toinen, ja vuonna 1965 hän voitti Ruotsin-mestaruuden.
Noah Baumbach

Baumbach vuonna 2017.
Noah Baumbach (s. 3. syyskuuta 1969) on yhdysvaltalainen elokuvaohjaaja ja -käsikirjoittaja, joka tunnetaan muun muassa elokuvista The Squid and the Whale (2005) ja Frances Ha (2013). Hän on saanut vaikutteita Wes Andersonilta ja tehnyt tämän kanssa myös yhteistyötä elokuvien Steve Zissoun vedenalainen maailma (2004) ja Fantastic Mr. Fox (2009) toisena käsikirjoittajana.
Baumbach syntyi New Yorkin Brooklynissä vuonna 1969 kahden elokuvakriitikon, Georgia Brownin ja Jonathan Baumbachin pojaksi. Hänen juutalaistaustainen isänsä tunnetaan myös kirjailijana. Poika opiskeli Vassar Collegessa ja sai opiskeluvuosistaan aiheen esikoiselokuvaansa Kicking and Screaming (1995). Omaelämäkerrallinen on myös hänen toinen pitkä elokuvansa, palkittu ja Oscar-ehdokkuudenkin käsikirjoituksestaan saanut The Squid and the Whale, jossa hän muistelee vanhempiensa avioeroa. Se käynnisti hänen uransa, ja sitä seurasivat muun muassa Margot at the Wedding (2007), Greenberg (2010), Frances Ha (2012) ja Meyerowitzin perheen tarinat (uudistettu painos) (Netflix 2017). Hänen vuoden 2019 elokuvansa Marriage Story oli parhaan alkuperäisen käsikirjoituksen sekä parhaan elokuvan Oscar-ehdokkaana.
Baumbach kirjoittaa pakinoita The New Yorker -aikakauslehteen. Hän on naimisissa ohjaaja-näyttelijä Greta Gerwigin kanssa. He tekevät myös usein töitä yhdessä. Baumbach oli vuoteen 2013 asti naimisissa näyttelijä Jennifer Jason Leigh’n kanssa, ja heillä on yhteinen poika.
Filmografia > Ohjaajana

Kicking and Screaming (1995)
Herra Mustasukkainen (Mr. Jealousy, 1997)
Highball (1997)
Conrad & Butler Take a Vacation (2000)
The Squid and the Whale (2005)
Margot at the Wedding (2007)
Greenberg (2010)
Frances Ha (2012)
While We’re Young (2014)
Mistress America (2015)
De Palma (2015)
Meyerowitzin perheen tarinat (uudistettu painos) (The Meyerowitz Stories (New and Selected), 2017)
Marriage Story (2019)
Valkoinen kohina (White Noise, 2022)
Filmografia > Käsikirjoittajana

Barbie (2023)
Aiheesta muualla

Kuvia tai muita tiedostoja aiheesta Noah Baumbach Wikimedia Commonsissa
Noah Baumbach Internet Movie Databasessa. (englanniksi)
Noah Baumbach Elonetissä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Noah Baumbach
Käännös suomeksi
Olle Holmquist

| Olle Holmquist> Henkilötiedot |
| --- | --- |
Syntynyt: 15. marraskuuta 1936
Kuollut: 26. maaliskuuta 2020 (83 vuotta)
Muusikko
Soittimet:  pasuuna
  [ Muokkaa Wikidatassa ] [ ohje ]  
Bert Olav Holmquist (15. marraskuuta 1936 Skellefteå, Ruotsi – 26. maaliskuuta 2020) oli  ruotsalainen pasunisti. Holmquist soitti Frank Sinatran, Quincy Jonesin  ja ABBA:n taustalla. Holmquist kuoli 26. maaliskuuta 2020 kärsiessään covid-19:stä ja Alzheimerin taudista.
Onni Lähteinen

Onni Adolf Kustaanpoika Lähteinen (3. huhtikuuta 1884 Helsinki – 22. maaliskuuta 1918 Teisko) oli suomalainen kirvesmies, joka sisällissodan aikana toimi Teiskon punakaartin päällikkönä ja Teiskolan kartanon komissaarina. Hänen kerrotaan irvailleen kartanon isännälle rasvan takavarikointireissulla, että tästäkin tehtäisiin kärrynrasvaa. Eversti Harald Hjalmarsonin joukot ampuivat Lähteisen Teiskolan kartanossa ja upottivat hänen ruumiinsa järveen.
Onni Lähteisen isä oli voimailijana tunnettu urheilumies K. A. Lähteinen. Hänen veljiään olivat urheiluvaikuttajat Urho ja Väinö Lähteinen.
Olle Boström

| Mitalit | Mitalit | Mitalit |  |
| --- | --- | --- | --- |
|   Olle Boström nuorten MM-kilpailuissa 2010 viestin ensimmäisellä osuudella. |   Olle Boström nuorten MM-kilpailuissa 2010 viestin ensimmäisellä osuudella. |   Olle Boström nuorten MM-kilpailuissa 2010 viestin ensimmäisellä osuudella. |  |
Maa:   Ruotsi
Miesten suunnistus
| MM-kilpailut  | MM-kilpailut  | MM-kilpailut  |  |
|  Pronssia | Savoie 2011 | viesti |  |
|  Pronssia | Inverness 2015 | keskimatka |  |
Olle Boström (s. 19. marraskuuta 1990) on ruotsalainen suunnistaja ja viestisuunnistuksen MM-mitalisti.
Kolmena viimeisenä juniorivuotenaan Boström voitti nuorten MM-kilpailuista kahdesti viestikultaa, kerran viestihopeaa sekä pronssia keskimatkalta. Ensimmäisissä aikuisten MM-kilpailuissaan Savoiessa 2011 hän sijoittui pitkällä matkalla kuudenneksi ja voitti viestipronssia. Viestissä hän suunnisti keskimmäisen osuuden Anders Holmbergin aloittessa ja David Anderssonin lopettaessa viestin.
Nikolaj Ehlers

| Nikolaj Ehlers |
| --- | --- |

Henkilötiedot
Syntynyt: 14. helmikuuta 1996 (ikä 28) Aalborg, Tanska
Kansalaisuus:   Tanska
Jääkiekkoilija
Lempinimi:  Nik, The Electric Ehl The Dashing Dane
Pelipaikka:  vasen laitahyökkääjä
Maila:  vasen
Pituus:  182 cm
Paino:  80 kg
Seura
Seura:  Winnipeg Jets
Sarja:  NHL
Pelinumero:  27
Pelaajaura
Pääsarjaura:  2012–
Aik. seurat:  EHC Biel (NLA)
NHL-varaus:  9. varaus, 2014 Winnipeg Jets 
KHL-varaus:  127. varaus, 2013 Avangard Omsk
Nikolaj Ehlers (s. 14. helmikuuta 1996 Aalborg, Tanska) on tanskalainen jääkiekkoilija, joka pelaa NHL-joukkue Winnipeg Jetsissä, joka varasi hänet vuoden 2014 varaustilaisuuden yhdeksäntenä pelaajana. Ehlers on pelipaikaltaan vasen laitahyökkääjä. Hänen suurimpiin vahvuuksiinsa kuuluu nopeus. Ehlersin muita vahvuuksia ovat luovuus ja rannelaukaus.
Ura > Maajoukkueura

Ehlers pelasi alle 18-vuotiaiden IA-divisioonan MM-kilpailuissa vuonna 2013, jolloin hän voitti myös kultaa ja oli nostamassa Tanskaa seuraavaksi vuodeksi pääsarjaan. Ehlers oli turnauksessa joukkueen paras pistemies tehoilla 3+8=11 ja jakoi koko turnauksen syöttöpörssin voiton Norjan Andreas Klavestadin kanssa.
Ehlers pelasi myös alle 20-vuotiaiden MM-kilpailuissa vuosina 2014 ja 2015. Ensimmäinen turnaus eteni IA-divisioonassa ja päättyi kultaan. Vuoden 2015 turnauksessa hänet palkittiin Tanskan yhdestä kolmesta parhaasta pelaajasta. Ehlers pelasi myös World Junior A Challengessa vuonna 2014, jolloin hän voitti hopeaa. Ehlers voitti koko turnauksen piste- ja maalipörssin tehoilla 6+3=9 ja valittiin turnauksen arvokkaimmaksi pelaajaksi sekä tähdistökentälliseen.
Ehlers teki miesten maajoukkuedebyyttinsä Euro Hockey Challengessa 23. huhtikuuta 2016 Norjaa vastaan. Hän teki ottelussa myös ensimmäisen maajoukkuemaalinsa. Ehlers on edustanut Tanskaa MM-kilpailuissa vuonna 2016, 2017, 2022 ja 2023. Yhteensä hän on pelannut 39 maaottelua tehopistein 14+27=41.
Muuta

Ehlersin isä on ensimmäinen NHL:ään varattu tanskalaispelaaja Heinz Ehlers (New York Rangers 1984), joka on pelaajauransa jälkeen toiminut päävalmentajana Tanskassa ja Sveitsissä. Nikolaj’n isoveli Sebastian Ehlers on pelannut urallansa Tanskan pääsrajaa. Heidän enonsa Søren ja Mads True ovat entisiä Tanskan maajoukkuekiekkoilijoita. Ehlersin serkku ja Sørenin poika Alexander True on pelannut Pohjois-Amerikassa NHL:ssä ja AHL:ssä.
Ehlers osaa puhua englantia, tanskaa, ranskaa, saksaa sekä muita Sveitsissä käyttämiään kieliä.
Tilastot

Ehlers alle 20-vuotiaiden IA-divisioonan MM-kilpailuissa 19. joulukuuta 2013 Latviaa vastaan.
Oiva Autio

Oiva Iivari Autio (26. huhtikuuta 1933 Suistamo – 23. tammikuuta 1976 Iisalmi) oli suomalainen ekonomi ja kirjailija.
Aution vanhemmat olivat maanviljelijä Viktor Autio ja Martta Penttinen. Hän valmistui ekonomiksi Helsingin kauppakorkeakoulusta 1959.
Aution romaani Katkerat vuodet perustui hänen omiin kokemuksiinsa sotavuosilta. Romaanissa Tervarannan perhe joutuu ensin evakkoon ja palaa sitten jatkosodan aikana hävitettyyn Karjalaan.
Teoksia

Katkerat vuodet, romaani. Tammi 1968
Onni Mansnerus

Onni Mansnerus (5. tammikuuta 1906 Viipuri – 18. toukokuuta 1980 Kouvola) oli suomalainen taidemaalari ja graafikko. Hän oli ammattitaiteilija, joka eli sodan jälkeen vapaana taiteilijana Helsingissä. 
Mansneruksen taiteellinen tuotanto koostuu kolmesta pääkaudesta: naturalistiset asetelmat ja maisemamaalaukset sekä herkullisilla väreillä loihditut satukuvitukset, kuten Mestaritontun seikkailut, Päivikin satu sekä Kulunut kultaviitta 1940–50 -luvuilla, abstrakti kausi pulppuavine raakunkuoritekniikoineen 1960-luvulla ja fotorealistiset asetelmat 1970-luvulla. Näiden lisäksi hän teki laajan kokoelman puupiirroksia ja litografioita.
Onni Mansnerus oli tunnettu myös muotokuvistaan, joita hän teki niin yksityisistä kuin julkisuudenkin henkilöistä, muun muassa professori Henrik Renquist (1963), omistaa Helsingin yliopisto ja professori Väinö Auer (1965), omistaa Helsingin yliopisto. Kyseiset muotokuvat edustavat taiteilijalle hyvin tyypillistä tapaa ottaa suora kontakti itse maalattavaan – persoona kuvataan pikkutarkan huolellisesti.
Mansnerus muutti Kouvolaan 1973 ja loi kattavan kokoelman asetelmia, joissa ajan pysähtyneisyys ja estetiikka suorastaan huokuvat levollisuudessaan. Myös asetelmia on lukuisissa julkisissa kokoelmissa, muun muassa Kouvolan taidemuseossa, Etelä-Karjalan taidemuseossa ja Imatran taidemuseossa.
Taiteilijan elämä päättyi Kouvolassa 1980 uran ollessa kukkeimmillaan. Mansnerus nautti saamastaan arvostuksesta ja suosiosta. Kouvolan kaupunginjohtaja Eino Brofeldt tituleerasikin Mansnerusta Kouvolan ‘hovimaalariksi’.
Onni Mäkelä

Onni Alarik Mäkelä (12. toukokuuta 1916 Jyväskylä – 28. marraskuuta 1978 Kuopio) oli suomalainen insinööri ja yritysjohtaja, joka sai teollisuusneuvoksen arvonimen.
Mäkelän vanhemmat olivat maanviljelijä Oskar Mäkelä ja Helmi Amanda Andstén ja puolisot vuodesta 1945 Raili Vappu Marjatta Aho ja vuodesta 1972 Kaija Anneli Nykänen. Mäkelä kävi oppikoulun ja valmistui sähköinsinööriksi Tampereen teknillisestä opistosta 1942. Hän oli jo opiskeluaikana työskennellyt useissa eri sähkölaitoksissa ja osallistui sekä  talvisotaan että jatkosotaan. Mäkelä oli 1944–1945 Viipurin maalaiskunnassa toimineen Viipurin ympäristön Sähkö -yhtiön toimitusjohtaja ja siirtyi sitten oululaisen sähköasennus- ja sähköalan vähittäiskauppayhtiö Pohjolan Sähkön  tekniseksi johtajaksi. Jo 1946 hänestä tuli kuitenkin Oulaisiin pääkonttorinsa sijoittaneen alueellisen Revon Sähkö -yhtiön toimitusjohtaja. Mäkelä oli myös Oulaisten kunnanvaltuuston jäsen 1951–1952.
Revon Sähkön hallintoneuvosto vapautti Mäkelän yhtiön toimitusjohtajan tehtävästä helmikuussa 1952 ja hänen seuraajakseen tuli Sakari Sihvola. Mäkelä kutsuttiin kuitenkin samana vuonna Pohjois-Karjalan Sähkön toimitusjohtajaksi. Hän oli myös Puhoksen Voima -yhtiön toimitusjohtaja 1959–1978. Mäkelä paitsi rakennutti ja kehitti alueellista sähköverkkoa Pohjois-Karjalaan, myös hankki ja rakennutti sähkön tuotantoon vesivoimaloita sekä pyrki edistämään sähkön käyttöä kotitalouksissa. Yhtiö oli Suomessa edelläkävijä turpeen hyödyntämisessä energiantuotannossa jo 1950-luvulla ja kehitti kaukolämmön tuotantoa ja jakelua 1970-luvulla. Teollisuusneuvoksen arvonimen  1976 saanut Mäkelä jäi eläkkeelle syyskuussa 1978, mutta menehtyi jo saman vuoden marraskuussa.
Olemus

Olemus (lat. essentia) tarkoittaa metafysiikassa sitä ominaisuutta tai ominaisuusjoukkoa, joka tekee jostakin oliosta tai substanssista sen, mitä se pohjimmiltaan on, ja joka sillä on välttämättä oltava ollakseen olemassa. Vastakohtana ovat aksidentaaliset ominaisuudet, jotka substanssilla on kontingentisti, ja joita ilman se voisi olla olemassa.
Terminä olemusta on käytetty ennen kaikkea aristoteelisessa ja skolastisessa perinteessä. Esimerkiksi ihmisen olemus on tällöin yhdistetty sieluun. Nykyfilosofiassa varsinkin eksistentialismi tunnetaan ajatuksesta ”olemassaolo edeltää olemusta” – sen mukaan ihmisellä ei ole ulkoa annettua ennalta määrättyä olemusta.
Käännös suomeksi
Nothing Left... But the Blues

| Nothing Left> .. But the Blues Chicago Overcoat |
| --- | --- | --- |

Studioalbumin tiedot
 Julkaistu: 3. heinäkuuta 2002
 Tyylilaji: blues
 Kesto: 42.36
 Levy-yhtiö: Bluelight Records
Chicago Overcoatin muut julkaisut
| Mean Old Rider (EP) 1997 | Nothing Left... But the Blues 2002 |   |
Nothing Left... But the Blues on Chicago Overcoat -yhtyeen kolmas albumi. Sen julkaisi Bluelight vuonna 2002.
Kappaleet

Mean Old World – 3.58 (säv. P. Ahlqvist, J. Heinonen, R. Pesonen, R. Rossi)
That's All Right – 4.24 (säv. James A. Lane)
My Babe – 2.18 (säv. W. Dixon)
Bad News Is Comin' – 7.11 (säv. L. Allison)
Fast Boogie – 2.51 (säv. W. Jacobs)
Nothing Left Blues – 12.40 (säv. P. Ahlqvist, J. Heinonen, T. Kakko, R. Pesonen, R. Rossi, J. Mallinen)
Gone Down to Main Street – 3.01 (säv. M. Morganfield)
How Long Can a Fool Go Wrong – 2.35 (säv. J. Cotton)
Juicy Harmonica – 3.38 (säv. G. Smith)
Kappaleet > Bonus-kappaleet

Pity the Fools (1981)
Sitting and Thinking – 11.32 (säv. D. Robey, J. Scott)
The Pepe Ahlqvist Blues Band (1983, 1984)
The Highway Is Like a Woman – 4.13 (säv. J. James, P. Mayfield)
Little By Little – 4.55 (säv. A. Blakemore)
Laundromat Blues – 4.40 (säv. S. Jones Jr.)
Harmonica Man (Guitar Man) – 5.44 (säv. de Coteaux-Cherry, adapted by J. Cotton)
Aiheesta muualla

Nothing Left... But the Blues discogs.com -sivustolla
Nunnu-nallen seikkailu

| Nunnu-nallen seikkailu> En liten julsaga |
| --- | --- |

Ohjaaja:   Åsa Sjöström  Mari Marten-Bias Wahlgren 
Käsikirjoittaja:   Åsa Sjöström  Mari Marten-Bias Wahlgren 
Tuottaja:  Peter Holthausen
Säveltäjä:  Ale Möller
Kuvaaja:  Peter Östlund
Leikkaaja:  Roger Sellberg
Tuotantosuunnittelija:  Hans Wannberg
Pukusuunnittelija:  Lotta Nordwall-Westerström
Lavastaja:  Hans Wannberg
Pääosat:   Lisa Malmborg  Gunilla Röör  Thomas Hedengran  Jesper Salén 
Valmistustiedot
Valmistusmaa:   Ruotsi  Suomi 
Tuotantoyhtiö:   Filmhaus Lagnö  SVT Drama  Juniper Films 
Levittäjä:  Triangel Sandrew Metronome Q10495179 PAN Vision Nordisk Film Theatrical Distribution Oy Nordisk Film Ab AFM Filmverleih Lighthouse Atlas Film Europafilm Norjan elokuvainstituutti TrustNordisk
Ensi-ilta:  2. marraskuuta 1999
Kesto:  58 minuuttia
Alkuperäiskieli:  ruotsi
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Nunnu-nallen seikkailu (ruotsi: En liten julsaga) on vuonna 1999 ensi-iltansa saanut suomalais-ruotsalainen jouluelokuva jonka ovat ohjanneet ja kirjoittaneet Åsa Sjöström ja Mari Marten-Bias Wahlgren.
Juoni

Tarina kertoo pienen tytön nallekarhusta, joka katoaa metroon ja palaa hänen luokseen useiden epätodennäköisten tapahtumien kautta.
Näyttelijät > Ruotsinkieliset äänet

| 0 | 1 | 2 |
| --- | --- | --- |
|  Lisa Malmborg  | … |  tyttö Iina   |
|  Gunilla Röör  | … |  Isabella, Iinan äiti   |
|  Thomas Hedengran  | … |  Iinan isä   |
|  Jesper Salén  | … |  Jakob, Iinan vanhempi veli   |
|  Lasse Petterson  | … |  mies, joka löytää nallen metrosta   |
|  Pia Johansson  | … |  postitoimiston kassa   |
|  Britta Rudefors  | … |  nainen postissa   |
|  Elisabeth Heilmann Blind  | … |  Anna, postilajittelu Kiirunassa   |
|  Åke Lindman  | … |  Pekka   |
|  Anders Mannela  | … |  Anders   |
|  Anguteeraq Blind  | … |  Ola   |
Näyttelijät > Suomenkieliset äänet

| 0 | 1 | 2 |
| --- | --- | --- |
|  Mette Kahlos  | … |  Iina   |
|  Susanna Haavisto  | … |  Isabella, iinan äiti   |
|  Pertti Sveholm  | … |     |
|  Tuukka Huttunen  | … |     |
|  Lenka Hellstedt  | … |  suomenkielinen ohjaus   |
Lähde:
Aiheesta muualla

Nunnu-nallen seikkailu Elonet.
Nunnu-nallen seikkailu Internet Movie Databasessa (englanniksi)
Nunnu-nallen seikkailu Svensk Filmdatabasissa (englanniksi, ruotsiksi)
Olle Hansson

Olle Hansson (1904 – tammikuu 1991) oli ruotsalainen maastohiihtäjä, jonka ura ajoittui 1920- ja 1930-luvuille. Hän osallistui Zakopanessa, Puolassa järjestettyihin vuoden 1929 hiihdon maailmanmestaruuskilpailuihin. Niissä hän sai pronssimitalin tultuaan kolmanneksi 50 km:n matkalla. Hän myös tuli neljänneksi 18 km:n matkalla.
Aiheesta muualla

Olle Hansson Kansainvälinen hiihtoliitto (FIS). (englanniksi)
On Green Dolphin Street

”On Green Dolphin Street” (joskus myös ”Green Dolphin Street”) on Bronisław Kaperin säveltämä ja Ned Washingtonin sanoittama musiikkikappale vuoden 1947 elokuvasta Vihreän delfiinin maa.
Kappaleesta on tullut suosittu jazzstandardi sen jälkeen, kun Miles Davis nauhoitti sen John Coltranen, Cannonball Adderleyn ja Bill Evansin kanssa vuoden 1958 albumilleen ’58 Miles featuring Stella by Starlight. Sen ovat nauhoittaneet myös muun muassa Ahmad Jamal, Joe Henderson, Eric Dolphy sekä Oscar Peterson Milt Jacksonin kanssa.
Olle Bexell

Olof Bexel
| Mitalit> Maa:   Ruotsi.Miesten yleisurheilu.EM-kilpailut  | Mitalit> Maa:   Ruotsi.Miesten yleisurheilu.EM-kilpailut  | Mitalit> Maa:   Ruotsi.Miesten yleisurheilu.EM-kilpailut  | Maa:   Ruotsi> Miesten yleisurheilu. |
| --- | --- | --- | --- |
|  Kultaa | Pariisi 1938 | Kymmenottelu |  |
Karl Olof Alfred "Olle" Bexell (14. kesäkuuta 1909 Luulaja – 6. tammikuuta 2003 Uppsala) oli ruotsalainen yleisurheilija, joka kilpaili kymmenottelussa. Hän edusti seuratasolla IFK Luulajaa ja IK Modea. Bexell voitti kultaa Pariisin EM-kisoista 1938 7214 pisteellään. Hän osallistui olympialaisiin kerran, Berliinissä 1936. Tuolloin Bexell sijoittui seitsemänneksi. Hän voitti kotimaansa mestaruuden neljästi vuosina 1935–1938.
Ennätykset

Kymmenottelu: 6781 (1937)
Noah: Music from the Motion Picture

| Noah: Music from the Motion Picture Kronos Quartet |
| --- | --- | --- |

Soundtrack-albumin tiedot
 Äänitetty : elokuu 2012
 Julkaistu: 24. maaliskuuta 2014
 Tuottaja(t): Clint Mansell, Geoff Foster
 Kesto: 78.30
 Levy-yhtiö: Nonesuch (542164-2)
Kronos Quartetin muut julkaisut
| Aheym: Kronos Quartet Plays Music by Bryce Dessner 2013 | Noah: Music from the Motion Picture 2014 | A Thousand Thoughts 2014 |
Noah: Music from the Motion Picture on yhdysvaltalaisen jousikvartetti Kronos Quartetin soundtrack-albumi, joka julkaistiin vuonna 2014 levymerkillä Nonesuch Records. Levyllä kuullaan yhdysvaltalaisen Clint Mansellin  teoksia.
Kappaleet

Kaikki sävellykset Clint Mansell.
In The Beginning, There Was Nothing – 4.08
The World Was Filled with Violence  – 1.29
The End of All Flesh Is Before Me – 2.14
A Sweet Savour – 4.27
The Fallen Ones – 3.57
Make Thee an Ark – 5.09
Every Creeping Thing That Creeps – 5.46
I Will Destroy Them – 2.53
Flesh of My Flesh – 1.42
The Wickedness of Man – 1.38
In Sorrow Thou Shalt Bring Forth Children – 3.55
Your Eyes Shall Be Opened, And Ye Shall Be as Gods – 2.23
The Flood Waters Were upon the World – 3.00
By Man Shall His Blood Be Shed – 3.32
The Judgement of Man – 2.44
The Spirit of the Creator Moved upon the Face of the Waters – 2.59
Forty Days and Nights  – 3.19
What Is This That Thou Hast Done? – 2.10
The Fear And the Dread of You – 4.23
And He Remembered Noah – 4.18
Day and Night Shall Not Cease – 5.49
Mercy Is – 4.08
Kokoonpano

Jeffrey Zeigler – sello
David Harrington – viulu
John Sherba – viulu
Hank Dutt – alttoviulu
Sunny Yang – sello
Arviot

Allmusic:
Aiheesta muualla

Noah: Music from the Motion Picture discogs.com -sivustolla
Oksitania

| Oksitania Occitània |
| --- | --- |

 Lippu
 Oksitanian kartta.
Valtio:   Ranska  Italia  Espanja  Monaco
Väkiluku:  16 milj.
Oksitania (oksitaaniksi Occitània) on historiallinen alue Etelä-Euroopassa. Alueella puhuttiin ennen pääkielenä oksitaania, mutta nykyään sitä puhutaan pääasiassa toisena kielenä. Oksitaniaan kuuluu kolmasosa Ranskasta, ja alueita Espanjasta, Monacosta ja Italiasta.
Kieli

Nykyään alueen 16 miljoonasta asukkaasta 200 000–800 000 puhuu oksitaania. Oksitaani on virallisena kielenä vain Espanjan Val d'Aranissa, jossa puhuttua oksitaanin murretta kutsutaan araneesiksi. Italiassa oksitaani on suojeltu kieli.
Maantiede

Oksitaniaan kuuluvat seuraavat alueet:
Ranskassa: Provence, Drôme, Vivarais, Auvergne, Limousin, Guyenne, Gascone, Dauphiné ja Languedoc
Italiassa: Oksitaanilaaksot
Espanjassa: Val d'Aran
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Occitania
Käännös suomeksi